Jólaskákmót TR og SFS fer fram 27 - 28. nóvember Jólaskákmót Taflfélags Reykjavíkur og Skóla - og frístundasviðs Reykjavíkur verður haldið í húsnæði Taflfélags Reykjavíkur að Faxafeni 12 dagana 27. - 28. nóvember . Mikilvægt er að liðsstjóri fylgi liðum hvers skóla og er æskilegt að hver liðsstjóri stýri ekki fleiri en tveimur liðum . Engar takmarkanir eru á fjölda skáksveita hvers skóla . Í hverri skáksveit tefla 4 keppendur og má hver sveit hafa 0 - 2 varamenn . Í yngri flokki verður keppt í tveimur riðlum sunnudaginn 27. nóvember . Suður riðill hefur keppni kl. 10:30 . Norður riðill hefur keppni kl. 14:00 . Tvær efstu sveitir hvors riðils mætast í 4 - liða úrslitakeppni þar sem sveitirnar mætast innbyrðis í tvöfaldri umferð ( 6 umferðir ) . Tvær efstu stúlknasveitir hvors riðils mætast einnig í 4 - liða úrslitakeppni með sama fyrirkomulagi . Úrslitakeppnirnar fara fram mánudaginn 28. nóvember og hefjast kl. 17:00 . Veitt verða verðlaun fyrir þrjú efstu sætin í hvorum riðli . Að auki fá þrjár efstu stúlknasveitir hvors riðils verðlaun . Þrjár efstu sveitir úrslitakeppninnar fá jafnframt verðlaun . Eldri flokkur hefst mánudaginn 28. nóvember kl. 17:00 . Veitt verða verðlaun fyrir þrjú efstu sætin . Að auki fá þrjár efstu stúlknasveitirnar verðlaun . Verðlaunaafhending eldri flokks fer fram strax að lokinni keppni . Þátttaka í báða flokka tilkynnist til skrifstofu Skóla - og frístundasviðs Reykjavíkur eigi síðar en föstudaginn 25. nóvember . Ekki verður hægt að skrá lið á mótsstað . Skráning sendist á netfang : soffia.palsdottir@reykjavik.is .